ALERTĂ Marian Oprișan: Discuția pe justiție a încetat în PSD / Cei care fură de la comunitate să meargă la pușcărie / A pierdut PSDragnea, de azi avem alt PSD

Liderul PSD Vrancea, Marian Oprișan, a ieșit marți de la ședința BPN a partidului cu un mesaj extrem de dur: în PSD încetează orice discuție despre justiție, cel care a pierdut a fost ”PSDragnea”, cei care au probleme cu Justiția nu mai au ce căuta în conducerea partidului.

”A pierdut PSDragnea, de astăzi avem alt PSD. Avem un PSD preocupat de problemele reale ale românilor şi să le facem românilor o viaţă mai bună. Discuţia pe justiţie în PSD a încetat. Justiţia trebuie să fie independentă, trebuie să aibă toate condiţiile să funcţioneze. În România trebuie înţeles un lucru: cei care fură de la comunitate trebuie să meargă la puşcărie, dar pe probe certe, şi nu pe denunţuri calomnioasede azi avem alt PSD”, a declarat Oprișan.

Întrebat dacă cei care au probleme cu legea vor mai putea face parte din conducere PSD, Marian Oprișan a răspuns: ”Bineînțeles că nu!”.

Liderii PSD s-au reunit azi, începând cu ora 11:00, pentru a discuta următorii pași pe care îi va face partidul după condamnarea definitivă la închisoare cu executare a lui Liviu Dragnea în timp ce era încă în funcția de președinte al partidului și al Camerei Deputaților.

Citește integral: LIVE Ziua cea mai lungă în PSD: Liderii partidului stabilesc tranziția post-Dragnea / Unii cer ieșirea de la guvernare / S-a decis președintele interimar al Camerei Deputaților / Firea: ”Nu voi candida la președinția PSD la congres”